|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4609; 487 4876; 487 4702;F: +381 21 487 46 14ounz@vojvodina.gov.rs |
|  | ČÍSLO: 128-451-2414/2023-01 | DÁTUM: 29. 03. 2023 |

Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín - národnostných spoločenstiev na financovanie a spoločné financovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV číslo 7/23) a Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV číslo 54/21) Pokrajinský sekretariát vzdelávania, predpisov, správy a národnostných menšín ‒ národnostných spoločenstiev (ďalej: sekretariát) vypísal

**SÚBEH**

**NA FINANCOVANIE A SPOLOČNÉ FINANCOVANIE OBSTARANIA VYBAVENIA PRE USTANOVIZNE ZÁKLADNÉHO A STREDNÉHO VZDELÁVANIA A VÝCHOVY**

**NA ÚZEMÍ AUTONÓMNEJ POKRAJINY VOJVODINY NA ROK 2023**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV číslo 54/22) a to na financovanie a spoločné financovanie obstarania vybavenia pre ustanovizne základného a stredného vzdelávania a výchovy na území Autonómnej pokrajiny Vojvodiny v celkovej sume **45 000 000,00 dinárov** (na úrovni základného vzdelávania a výchovy **30 000 000,00 dinárov** a na úrovni stredného vzdelávania a výchovy **15 000 000,00** **dinárov).**

Obstarávanie zariadení sa vzťahuje na vzdelávacie zariadenia, bezpečnostné zariadenia, počítačové zariadenia, telovýchovné zariadenia, zariadenie pre výtvarné umenie, zariadenie pre hudobnú kultúru, vybavenie nábytku, vybavenie kuchyne a iné).

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2023.

**PODMIENKY SÚBEHU**

*1. Podávatelia prihlášky*

Právo zúčastniť sa na súbehu majú ustanovizne základného a stredného vzdelávania na území AP Vojvodiny, ktorých zriaďovateľom je Srbská republika, autonómna pokrajina alebo jednotka lokálnej samosprávy.

*2. Kritériá prideľovania finančných prostriedkov*

 Kritériá prideľovania finančných prostriedkov podľa Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území Autonómnej pokrajiny Vojvodiny:

1. význam realizácie projektu, pokiaľ ide o bezpečnosť žiakov, učiteľov a zamestnancov, ktorí využívajú objekty,
2. význam realizácie projektu na poskytovanie kvalitných podmienok na realizáciu výchovno-vzdelávacej práce,
3. finančná opodstatnenosť projektu,
4. udržateľnosť projektu,
5. miestny alebo regionálny význam projektu,
6. činnosti vykonávané na účely realizácie projektu,
7. zabezpečené zdroje finančných prostriedkov na realizáciu projektu.
8. výška finančných prostriedkov z prenájmu budovy alebo časti budovy, ktorá bola uhradená do rozpočtu Autonómnej pokrajiny Vojvodina v predchádzajúcom kalendárnom roku v pomere k roku, v ktorom bol súbeh vypísaný.

V prípade podania prihlášky na spolufinancovanie obstarania vybavenia prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Po pridelení prostriedkov na základe súbehu, užívateľ je povinný počas obstarania vybavenia konať v súlade s ustanoveniami Zákona o verejnom obstaraní (vestník Službeni glasnik RS číslo 91/2019).

**SPÔSOB PODÁVANIA ŽIADOSTI**

Žiadosti o pridelenie finančných prostriedkov sa predkladajú na jedinečnom súbehovom tlačive sekretariátu (jedna ustanovizeň predkladá len jednu prihlášku). Kompletnú súbehovú dokumentáciu je možné prebrať od **29. marca 2023** z internetovej stránky sekretariátu [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s označením Pre súbeh - na financovanie a spolufinancovanie obstarania vybavenia ustanovizní základného a stredného vzdelávania a výchovy na území Autonómnej pokrajiny Vojvodiny na rok 2022, Bulvár Mihajla Pupina 16, 21 000 Nový Sad, alebo osobne v spisovni pokrajinských orgánov správy v Novom Sade (na prízemí budovy Pokrajinskej vlády).

K prihláške na súbeh sa pripája:

1. nesúvisiaca ponuka – predbežný účet na obstaranie vybavenia,
2. v prípade spolufinancovania poskytnúť dôkaz o zabezpečených prostriedkoch na spolufinancovanie obstarania vybavenia (zmluva, rozhodnutie, výpis z rozpočtu jednotky miestnej samosprávy, finančného plánu ustanovizne a pod.) spolu s riadne podpísaným a opečiatkovaným Vyhlásením zodpovednej osoby ustanovizne/ miestnej samosprávy o účasti na spolufinancovaní obstarania predmetného vybavenia (vyhlásenie doručiť vo voľnej podobe).
3. zmluva o prenájme budovy alebo časti budovy vo verejnom vlastníctve Autonómnej pokrajiny Vojvodiny, ktorá bola platná v predchádzajúcom kalendárnom roku a doklad o zaplatení finančných prostriedkov do rozpočtu Autonómnej pokrajiny Vojvodiny z predchádzajúceho kalendárneho roka.

**Lehota podávania prihlášok na súbeh je 21. apríla 2023**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie dodatočných podmienok pre pridelenie finančných prostriedkov.

Komisia nebude rozoberať:

* neúplné prihlášky;
* oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu),
* prihlášky, ktoré nesúvisia so súbehom plánovaného účelu,
* prihlášky užívateľov, ktorí v predchádzajúcom kalendárnom roku nezdokladovali minutie pridelených prostriedkov z rozpočtu sekretariátu vo finančných a opisných správach.

Výsledky súbehu sa uverejnia na internetovej stránke sekretariátu.

**Ďalšie informácie týkajúce sa realizácie súbehu je možné získať v sekretariáte telefonicky 021/487 4609, 487 4876 a 487 4702.**

             POKRAJINSKÝ TAJOMNÍK

 Zsolt Szakállas